**Benjamin Tardif** (s. 24. tammikuuta 2000 Notre-Dame-de-l'Île-Perrot, Quebec, Kanada) on kanadalainen jääkiekkoilija, joka pelaa SM-liigajoukkue KooKoossa. Hän on pelipaikaltaan vasen laitahyökkääjä.

Ura
---

Tardif pelasi Lac St-Louis Arsenalin joukkueissa, josta hän siirtyi kaudeksi 2015–2016 QMAAA-juniorisarjan Châteauguay Grenadiersiin. Sherbrooke Phoenix varasi Tardifin 25. pelaajana QMJHL:n varaustilaisuudessa 2016. Hän siirtyi joukkueeseen kaudeksi 2016–2017. Kaudella 2018–2019 Tardif nousi Phoenixin varakapteeniksi. Hän oli tehoilla 23+36=59 joukkueen toiseksi paras pistemies Samuel Poulinin jälkeen. Kaudella 2019–2020 Tardif oli Phoenixin kolmanneksi paras pistemies. Kesken kauden 2020–2021, tammikuussa 2021 seura kauppasi hänet ja vuoden 2022 kahdeksannen kierroksen varausvuoron Victoriaville Tigresiin vaihdossa Édouard Ouelletiin sekä kesän 2022 neljännen ja kesän 2021 kuudennen kierroksen varausvuoroihin. Ensimmäisellä finaaliottelussa 27. toukokuuta 2021 Val-d’Or Foreursia vastaan Tardif teki kaksi maalia, joista ensimmäinen syntyi alivoimalla ja jälkimmäinen jäi Tigresin 3–2-voittoon päättyneen ottelun voittomaaliksi. Tigres eteni lopulta QMJHL:n mestaruuteen, President’s Trophyyn otteluvoitoin 4–2. Tardif palkittiin pudotuspelien arvokkaimpana pelaajana Guy Lafleur Trophylla.

Kesäkuussa 2021 Tardif teki kaksivuotisen AHL-sopimuksen Colorado Eaglesin kanssa. Samana syksynä NHL-varaamaton Tardif osallistui Colorado Avalanchen harjoitusleirille. Hän pelasi kaudella 2021–2022 AHL:ssä 15 runkosarjaottelua ilman tehopisteitä. Suurimman osan kaudestaan Tardif pelasi kuitenkin ECHL-joukkue Utah Grizzliesissa, jonka paras pistemies ja syöttäjä hän oli tehtyään 53 runkosarjaottelussa tehot 20+39=59. Pudotuspeleissä Tardif teki 18 ottelussa tehot 5+25=30, joilla hän voitti koko liigan syöttöpörssin sekä jakoi pistepörssin toisen sijan joukkuetoverinsa Charles-Edouard D’Astous'n kanssa edellään Toledo Walleyen Brandon Hawkins. Myös syksyllä 2022 Tardif osallistui Colorado Avalanchen NHL-harjoitusleirille. Hän pelasi alkukaudella 2022–2023 15 AHL ja seitsemän ECHL-ottelua, kunnes joulukuussa 2022 Eagles kauppasi Tardifin Hartford Wolf Packiin vaihdossa puolustaja Luke Martiniin. Hän pelasi siellä loppukaudella 15 runkosarjaottelua, mutta Tardif pelasi kauden loppuun kuitenkin ECHL-joukkue Jacksonville IceMenin vahvuudessa.

Kaudeksi 2023–2024 Tardif siirtyi vuoden mittaisella sopimuksella SM-liigajoukkue KooKoohon. Joukkueessa pelaa hänelle Utah Grizzliesin ECHL-joukkueesta tuttu hyvä ystävä Charles-Edouard D’Astous. Tardif voitti KooKoon sisäisen piste- ja syöttöpörssin tehoilla 15+35=50, joilla hän jakoi koko SM-liigan pistepörssin yhdeksännen sijan Pelicansin Nate Schnarrin kanssa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2015–2016 | Châteauguay Grenadiers | QMAAA | 44 | 9 | 19 | 28 | 14 | 6 | 2 | 2 | 4 | 2 |
| 2016–2017 | Sherbrooke Phoenix | QMJHL | 63 | 2 | 7 | 9 | 15 | – | – | – | – | – |
| 2017–2018 | Sherbrooke Phoenix | QMJHL | 68 | 14 | 15 | 29 | 36 | 11 | 0 | 0 | 0 | 2 |
| 2018–2019 | Sherbrooke Phoenix **(A)** | QMJHL | 67 | 23 | 36 | 59 | 32 | 10 | 4 | 2 | 6 | 7 |
| 2019–2020 | Sherbrooke Phoenix **(A)** | QMJHL | 49 | 26 | 33 | 59 | 10 | – | – | – | – | – |
| 2020–2021 | Sherbrooke Phoenix **(A)** | QMJHL | 5 | 0 | 1 | 1 | 8 | – | – | – | – | – |
|  | Victoriaville Tigres | QMJHL | 16 | 7 | 13 | 20 | 14 | 19 | 11 | 11 | 22 | 12 |
| 2021–2022 | Colorado Eagles | AHL | 15 | 0 | 0 | 0 | 4 | – | – | – | – | – |
|  | Utah Grizzlies | ECHL | 53 | 20 | 39 | 59 | 22 | 18 | 5 | 25 | 30 | 18 |
| 2022–2023 | Colorado Eagles | AHL | 15 | 1 | 3 | 4 | 2 | – | – | – | – | – |
|  | Utah Grizzlies | ECHL | 7 | 2 | 7 | 9 | 12 | – | – | – | – | – |
|  | Hartford Wolf Pack | AHL | 15 | 1 | 4 | 5 | 4 | – | – | – | – | – |
|  | Jacksonville IceMen | ECHL | 11 | 2 | 7 | 9 | 2 | 10 | 2 | 4 | 6 | 2 |
| 2023–2024 | KooKoo | SM-liiga | 57 | 15 | 35 | 50 | 74 | – | – | – | – | – |
| 1 kausi | yhteensä | SM-liiga | 57 | 15 | 35 | 50 | 74 | – | – | – | – | – |
| 2 kautta | yhteensä | AHL | 45 | 2 | 7 | 9 | 10 | – | – | – | – | – |
| 2 kautta | yhteensä | ECHL | 71 | 24 | 53 | 77 | 36 | 28 | 7 | 29 | 36 | 20 |

Lähteet
-------

* Ben Tardif The Internet Hockey Databasessa (englanniksi)
* Ben Tardif Eurohockey-sivustolla (englanniksi)
* Ben Tardif *Elite Prospects*. Everysport Media Group AB.  (englanniksi)

### Viitteet

1. 1 2 3  Ben Tardif *Elite Prospects*. Everysport Media Group AB.  (englanniksi)
2. ↑  Elite Prospects - Sherbrooke Phoenix *eliteprospects.com*. Everysport Media Group AB. Viitattu 29.7.2023. (englanniksi)
3. ↑  Elite Prospects - Sherbrooke Phoenix *eliteprospects.com*. Everysport Media Group AB. Viitattu 29.7.2023. (englanniksi)
4. ↑  Benjamin Tardif s’amène à Victoriaville ! *tigresvictoriaville.com*.  5.1.2021. Victoriaville:  Les Tigres de Victoriaville. Viitattu 29.7.2023. (ranskaksi)
5. ↑  Victoriaville - QMJHL *theqmjhl.ca*.  27.5.2021. Canadian Hockey League. Viitattu 29.7.2023. (englanniksi)
6. ↑  Colorado Inks Forward Benjamin Tardif to Two-Year Deal *coloradoeagles.com*.  14.6.2021. WINDSOR, CO.:  Larimer County Sports, LLC DBA Colorado Eagles Pro Hockey. Viitattu 29.7.2023. (englanniksi)
7. ↑  Avalanche Roster for 2021-22 Training Camp *nhl.com/avalanche*.  23.9.2021. Colorado Avalanche. Viitattu 29.7.2023. (englanniksi)
8. ↑  Elite Prospects - Utah Grizzlies *eliteprospects.com*. Everysport Media Group AB. Viitattu 29.7.2023. (englanniksi)
9. ↑  Elite Prospects - ECHL Stats 2021-2022 *eliteprospects.com*. Everysport Media Group AB. Viitattu 29.7.2023. (englanniksi)
10. ↑  Avalanche 2022-23 Training Camp Roster *nhl.com/avalanche*.  22.9.2022. Colorado Avalanche. Viitattu 29.7.2023. (englanniksi)
11. ↑  WOLF PACK ACQUIRE F BEN TARDIF FROM COLORADO EAGLES *hartfordwolfpack.com*.  31.12.2022. HARTFORD, CT:  Hartford Wolf Pack. Viitattu 29.7.2023. (englanniksi)
12. ↑  Bienvenue à Kouvola Ben Tardif! *kookoo.fi*.  24.5.2023. KooKoo Hockey Oy. Viitattu 29.7.2023.
13. ↑  Elite Prospects - Liiga Stats 2023-2024 *eliteprospects.com*. Everysport Media Group AB. Viitattu 3.4.2024. (englanniksi)

KooKoo – SM-liiga
1 Niskanen |
2 Ahonen |
3 Väisänen |
4 Liikonen |
6 Lehtivuori (**A**) |
7 Jurmo |
8 Nurmi |
10 Aaltonen |
11 Emanuelsson |
12 Leskinen |
13 Paajanen (**C**) |
14 Suuronen (**A**) |
17 Gröndahl |
18 Ottosson |
19 Heinonen |
20 Valkeejärvi |
22 Molin |
23 Engberg |
24 Teräväinen |
27 Tardif |
29 Koblížek |
31 Malík |
32 Setänen |
37 Bouramman |
43 Kukkonen |
45 D’Astous |
46 Török |
49 Barton |
74 Korhonen |
75 Ilomäki |
91 Andersson |
-- Vopravil  

Valmentajat Salo – Grönvall – Helenius – Satosaari – Juppo